IIG พบนักลงทุน “Opp Day” ตั้งเป้าปี 65 รายได้ 950 ลบ.
IIG พบนักลงทุน “Opportunity Day” นำเสนอผลประกอบการปี 2564 พร้อมฉายภาพรวมปี 65 ตั้งเป้ารายได้ 950 ลบ. เดินหน้าต่อยอดธุรกิจ
IIG พบนักลงทุน “Opportunity Day” นำเสนอผลประกอบการปี 2564 พร้อมฉายภาพรวมปี 65 ตั้งเป้ารายได้ 950 ลบ. เดินหน้าต่อยอดธุรกิจ
16 มี.ค. 2565

นายสมชาย เมฆะสุวรรณโรจน์ ประธานเจ้าหน้าที่บริหาร พร้อมด้วยนางเกวลิน เลศะวานิช ผู้อำนวยการฝ่ายบัญชีและการเงิน และนางสาวชนกนันท์ เทียมรัตน์ นักลงทุนสัมพันธ์ บริษัท ไอแอนด์ไอ กรุ๊ป จำกัด (มหาชน) หรือ IIG ร่วมนำเสนอข้อมูลผลประกอบการปี 2564 และทิศทางการเติบโตของกลุ่มบริษัทฯ ในงานบริษัทจดทะเบียนพบผู้ลงทุน (Opportunity Day) ผ่านช่องทางออนไลน์  โดยผลประกอบการปี 2564 กลุ่มบริษัทฯ มีรายได้รวม 690.03 ล้านบาท กำไรสุทธิ 79.37 ล้านบาท หรือเพิ่มขึ้น 26.4% จากการขายและบริการให้คำปรึกษาการติดตั้งระบบโปรแกรมคอมพิวเตอร์ รวมทั้งมีมติจ่ายเงินปันผล 0.40 บาทต่อหุ้น โดยอยู่ระหว่างการขออนุมัติจากการประชุม AGM ที่จะจัดขึ้นในวันที่ 22 เมษายน 2565
สำหรับปี 2565 บริษัทฯ ตั้งเป้ากรอบรายได้ 900-950 ล้านบาท จากปัจจัยบวกการเติบโตของตลาด Enterprise Solution และมีรายได้เพิ่มขึ้นจากหน่วยธุรกิจใหม่ รวมถึงการขยายธุรกิจ การพัฒนาผลิตภัณฑ์และบริการใหม่ๆ เพื่อรองรับความต้องการของลูกค้าองค์กร ที่ต้องการทำ Digital Transformation ตลอดจนการจับมือกับ Sitecore ผู้นำระดับโลก ด้านซอฟต์แวร์บริหารจัดการประสบการณ์ลูกค้า เป็น Partner เพื่อเสริมศักยภาพธุรกิจให้แข็งแกร่งและหนุนรายได้เพิ่มขึ้นให้กับกลุ่มบริษัทฯ